Martin Erlić

Martin Erlić (s. 24. tammikuuta 1998 Zadar, Kroatia) on kroatialainen jalkapalloilija, joka edustaa Italian Serie A:ssa pelaavaa Sassuoloa. Hän on pelipaikaltaan keskuspuolustaja.

Erlićin kyvyt huomattiin 12-vuotiaana, kun Kroatian suurseura Dinamo Zagreb poimi hänet riveihinsä. Sieltä hän siirtyi Rijekan kautta Parmaan ja sieltä seuraavaksi Sassuoloon.

Sassuolosta hänet lainattiin FC Südtiroliin Serie C:hen, missä hän pääsi tekemään edustusjoukkuedebyyttinsä. Lainan loputtua hän on vaihdellut Sassuolon ja Spezian välillä, kunnes viimein kaudella 2022–23 hän löi itsensä läpi Serie A:ssa.

Erlić pelasi ensimmäisen A-maaottelunsa Kansojen liigassa kesäkuussa 2022 Ranskaa vastaan. Hän kuului pronssia saavuttaneeseen Kroatian joukkueeseen MM-kilpailuissa 2022 mutta ei pelannut turnauksessa minuuttiakaan. Hän on pelannut neljä A-maaottelua ja kolmattakymmentä nuorten maaottelua eri ikäluokissa.

Lähteet 

Kroatialaiset jalkapalloilijat
Vuonna 1998 syntyneet
Elävät henkilöt